Zik tamaziɣt tella kan di timawit, meḥsub imaziɣen ur ttarun ara seg zik s tutlayt-nsen acku ttarun s tutlayt n yimnekcamen i d-iεeddan ɣef tmurt-nsen. Aṭas n yimyura imaziɣen i yuran ɣef tmetti-nsen maca s tutlayin tiberaniyin ama (s trumit, s taεrabt...atg). Dayen i yeǧǧan tamaziɣt teqqim kan deg timawit. Maca kren-d kra n yimyura akken ad d-ssuffɣen tutlayt-a seg timawit ɣer tira, seg-sen Bulifa d Belεid At Ԑli, i d-ijemεen ayen i aɣ-d-teǧǧa tsuta tamenzut n tmucuha deg udlis i wumi isemma: « tizemamin n Belεid At Ԑli ».